**О Б Р А З Л О Ж Е Њ Е**

**ОДЛУКЕ О ИЗМЕНАМА И ДОПУНАМА ОДЛУКЕ О БУЏЕТУ ОПШТИНЕ ЧОКА ЗА 2023. ГОДИНУ**

1. **Правни основ и макроекономски оквир**

Правни основ за доношење Одлуке изменама и допунама Одлуке о буџету Општине Чока за 2023. годину садржан је у:

* члану 43. став 1. Закону о буџетском систему ("Службени гласник РС", број 54/09, 73/10, 101/10, 101/11, 93/12, 62/13, 63/13-исп., 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, 149/2020, 118/2021 и 118/2021 - др. закон) којим је утврђено да скупштина локалне власти доноси одлуку о буџету локалне власти,
* члану 32. став 1 тачка 2. Закона о локалној самоуправи ("Службени гласник Републике Србије", број 129/07 и 83/14 – др. закон, 101/16 – др. закон и 47/18) којим је одређено да скупштина општине, у складу са законом, доноси буџет и завршни рачун општине.
* члану 40. став 1. тачка 2) Статута општине Чока („Службени лист општине Чока “ бр.5/21-пречишћен текст) којим је одређено да Скупштина општине, у складу са законом, доноси буџет и завршни рачун општине,

-Упутства за припрему одлуке о буџету локалне власти за 2023. годину и пројекција за 2024. и 2025. годину Министарства финансија, као и свим осталим релевантним законима, подзаконским актима и одлукама које имају утицај на буџет.

Према подацима Министарства финансија РС текућа макроекономска кретања почетком 2022. године била су генерално на нивоу пројектованих, али су се изгледи погоршали као последица новог глобалног шока изазваног сукобом у Украјини и додатне ескалације протеклих месеци. Иако је у прва два квартала 2022. године остварен солидан раст привреде у овом периоду изостали су значајнији негативни ефекти геополитичких дешавања на динамику домаће привредне активности. Према подацима РЗС просечни раст БДП у првој половини године износи 4,1%.

Међугодишња инфлација у Србији, као и у већини других земаља, наставила је да се креће узлазном путањом и почетком ове године. На овакво кретање инфлације утицала је, пре свега, тзв. увезена инфлација, тј. фактори екстерног карактера на које НБС нема директан утицај, као што су пораст светских цена нафте и примарних пољопривредних производа и застоји у глобалним ланцима снабдевања. Тако у септембру 2022. године раст потрошачких цена је био изнад горње границе дозвољеног одступања од циљане инфлације, па је на међугодишњем нивоу износио 14,0%.

Макроекономски оквир Републике Србије обухвата очекивана средњорочна кретања реалног сектора узимајући у обзир актуелне економске трендове и изгледе за Србију и међународно окружење. Влада РС ће и у наредном периоду водити одговорну и предвидиву фискалну политику, синхронизовану са монетарном политиком и фокусирану на минимизирање негативних економских последица повећаних геополитичких тензија, али и на лоцирању нових извора раста. Неизвесност присутна код пројекција далеко је већа од уобичајене због природе и обима шокова на глобалном нивоу. За 2023. годину пројектовано је реално повећање БДП од 2,5% чиме је иницијална пројекција из Фискалне стратегије ревидирана наниже за 1,5 п.п.

Према наводима Министарства финансија РС очекивано повећање зарада, како у приватном тако и у јавном сектору, већа запосленост и стабилан раст пензија, резултираће наставком раста реалне личне потрошње који ће износити 2,5%. Динамика инвестиционе активности биће у потпуности опредељена приватним инвестицијама и даљим повећањем производних капацитета привреде, а биће додатно подржана наставком радова на реализацији инфраструктурних пројеката у области путне и железничке инфраструктуре, као и значајних улагања у енергетику.

Влада РС наставиће са политикама које имају за циљ смањивање броја запослених у сивој зони и њихово превођење у контингент формално запослених, чиме би њихови услови рада били побољшани, а позитиван ефекат би се одразио и на приходе буџета. Очекује се даље смањивање стопе незапослености, као и наставак раста реалних зарада, али, под утицајем споријег раста БДП од претходно пројектованог, по успоренијој динамици. Ради економске одрживости, раст зарада треба да буде заснован на расту продуктивности. Раст зарада у наредном периоду биће подржан Одлуком Владе о повећању минималне цене рада у 2023. години за 14,3%, као и повећањем зарада у јавном сектору од 12,5%.

Основне макроекономске претпоставке Министарства финансија РС за 2023. годину

|  |  |  |
| --- | --- | --- |
| **Макроекеономски индикатори** | **2022.** | **2023.** |
| БДП у млрд.динара | 7.082,5 | 8.025,1 |
| Стопа номиналног раста БДП у % | 13,0 | 13,3 |
| Стопа реалног раста БДП у % | 2,5 | 2,5 |
| Инфлација, просек периода у % | 11,6 | 11,1 |

Одлука о буџету је акт којим локална Скупштина за сваку годину одобрава расходе и друге издатке, приходе и друга примања, задуживање и друге финансијске трансакције локалне власти. То је уједно и основа за финансирање свих активности. Буџет, као основни документ политике локалне самоуправе, је инструмент за информисање грађана о пруженим услугама, програмима, циљевима и усмерењима за наредну годину.

Мере фискалне консолидације у претходне две буџетске године биле су приоритетна активност Председника, као одговорног лица за извршење буџета општине. Резултат спроведених мера је успостављена фискална стабилност, а одржање фискалне стабилности је један од главних циљева планираних политика у 2023. години.

Овогодишња активност на припреми буџета општине за 2023. годину започета је 31.марта 2022. године достављањем Плана поступног увођења родно одговороног буџетирања у поступак припреме и доношења буџета града за 2023. годину. Родно одговорно буџетирање подразумева родну анализу буџета и реструктурирање прихода и расхода са циљем унапређења родне равноправности. Процес увођења родно одговорног буџетирања је започет 2018. године и саставни је део припреме буџета протеклих година. У 2023. години наставља се родно одговорно буџетирање путем дефинисања родне компоненте, односно родних циљева и индикатора у оквиру Програма 14 Развој спорта и омладине.

Према буџетском календару, Одељење за финансије општинске управе је 19. јула 2022. године доставио директним и индиректним корисницима буџетских средстава Упутство за припрему буџета општине Чока за период 2023.-2025. година, а на основу Упутства за припрему одлуке о буџету локалне власти за 2023. годину и пројекција за 2024. и 2025. годину са основним смерницама Министарства финансија.

У смерницама је посебно наглашено да услед настале ситуације везане за енергетску кризу изазвану ратом у Украјини као и још увек присутну пандемију заразне болести COVID-19, Министарство финансија даје препоруку јединицама локалне самоуправе да приликом припремања одлука о буџету изврше распоред средстава у односу на обавезе чије измирење је приоритетно.

Уважавајући макроекономске пројекције за 2023. годину и методологију израде одлуке о буџету локалне власти, Упутство Одељeња за финансије садржи основне смернице и опште напомене за припрему предлога финансијског плана за наредну годину, као и обим буџетских средстава који може да садржи предлог финансијског плана сваког директног буџетског корисника, узимајући за основне економске претпоставке.

Нацрт Одлуке о изменама и допунама одлуке о буџету општине Чока за 2023. годину је, формално и процедурално, припремљен у складу са Законом о буџетском систему и подзаконским општим актима, а на основу предлога финансијских планова директних и индиректних корисника, и предат је на разматрање Општинском већу 05. октобра текуће године. Општинско веће је надлежно за разматрање Нацрта буџета, сачињавање Предлога буџета и упућивање Скупштини општине на усвајање.

У складу са чланом 40. Општине Чока („Службени лист Општине Чока “ бр. 5/21 пречишћен текст) Општинско веће је дана 06.10.2023. године утврдио Нацрт Одлуке о изменама и допунама одлуке о буџету општине Чока за 2023. годину и поставио на званичној интернет старници општине Чока на јавну расправу. Позване су заитересоване институције, организације и појединци да преузму учешће у јавној расправи достављањем својих примедби, предлога и сугестија путем електронске поште или поште на адресу Одељење за финансије.

Одлука о буџету се састоји од општег, посебног дела и образложења. Општи део буџета садржи рачун прихода и расхода, утврђени буџетски дефицит и начин његовог финансирања, преглед планираних капиталних издатака буџетских корисника за буџетску годину. У посебном делу буџета извршен је распоред планираних средстава по корисницима буџета, њиховим програмима и ближим наменама. Посебан део садржи и програмску рекапитулацију односно програмску структуру расхода и издатака. Образложење одлуке обухвата образложење општег дела и програмске информације. Програмске информације садрже описе програма, програмских активности и пројеката корисника буџетских средстава града, циљеве који се желе постићи у средњорочном периоду спровођењем програма, програмских активности и пројеката, као и показатеље учинка за праћење постизања циљева.

**Рачун прихода и расхода, рачун финансирања**

Рачун прихода и примања и расхода и издатака исказује планирани буџетски дефицит у висини од **78.910.102** динара, Потребна средства за финансирање фискланог дефицита из члана 4. ове Одлуке, у износу од **78.910.102 динара**, обезбедиће се из неутрошених средстава из претходних година у износу од **78.910.102 динара.**

Нацртом Одлуке о изменама и допунама Одлуке о буџету за 2023. годину је уравнотежена приходовна и расходовна страна, у складу са фискалним правилима које дефинише члан 27ж Закона о буџетском систему, којим се фискални дефицит локалне власти ограничава на износ до 10% њених прихода у тој години, а може настати само као резултат јавних инвестиција. Планирани фискални дефицит у висини од 78.910.102 динара износи 10 % прихода планираних за 2023. годину.

1. **Приходи и примања**

Основно полазиште у одређивању прихода и примања буџета општине Чока за 2023. годину су прописи који уређују врсту и висину јавних прихода, као и припадност појединих врста прихода јединицама локалне самоуправе. Пројектована висина прихода и примања буџета израђена је на основу анализе њиховог остварења у 2022. години, и прва три квартала и очекиваног остварења до краја 2023. године. Основ за њихово увећање је пројектован номинални раст БДП у 2023. Години у складу са Упутством за припрему одлуке о буџету локалне власти за 2023. годину и пројекција за 2024. и 2025. годину Министарства финансија од 01.12.2023.године.

Приходи трансфера од других нивоа власти планирани су у износу 265.382.949,00 динара, и састоји се од наменских средстава на основу склопљених уговора, и то:

1. Уговор о преносу средстава по јавном конкурсу за финансирање и суфинансирање пројеката у области саобраћајне инфраструктуре за пројекат „Мост на реци Златици, насеље Падеј према Ади“ број 136-401-8414/2023-03/1 у износу од 226.000.000,00 динара.
2. Уговор о финансирању пројеката “ Изградња помоћног објекта ФК „Тиса“ Падеј број 116-454-11/2023-04 у износу од 11.743.992,00 динара,
3. Решење о додели средстава за финансирање пројекта “ Ноћни турнир у малом фудбалу“ број

401-1380/2023-03 у износу од 200.000,00 динара,

1. Уговор о додели бесповратних средстава за суфинасирање уређење атарских путева број 104-401-3196/2023 у износу од 13.000.000,00 динара,
2. Уговори о додели бесповратних средстава за куповину сеоских кућа са окућницом у укупном износу од 4.594.629,21 динара,
3. Уговор о додели новчаних средстава из Буџета АП Војводине за 2023. годину за регресирање превоза ученика средњих школа у АП Војводини у међуградском саобраћају за 2023. годину број 128-451-477/2023-01-44 у износу од 1.400.000,00 динара
4. Уговор о додели новчаних средстава из Буџета АП Војводине за 2023. годину за употребу језика и писма националних мањина број 128-90-500/2023-05 у износу од 180.000,00 динара,
5. Уговор о додели новчаних средстава из Буџета АП Војводине за 2023. годину за суфинансирање набавке књиге и других публикација, за јавне општинске и градске библиотеке у АП Војводини број 137-451-756/2023-01 у износу од 120.000,00 динара,
6. На основу Решења Покрајинског секретаријата за образовање, прописе, управу и националне мањине-националне заједнице за четворочасовни припремни предшколски програм на подручју АП Војводине у укупном износу од 5.000.000,00 динара,
7. На основу Споразума са Националном службом за запошљавање и 7 месних заједница за финансирање јавних радова у укупном износу од 5.309.321,00 динара,
8. На основу наменског трансфера за социјалну заштиту у износу од 2.381.636,00 динара.

**3. Расходи и издаци**

Приликом планирања расхода и издатака за сваког буџетског корисника, пошло се од важеће организационе, функционалне и програмске структуре, као и надлежности корисника буџетских средстава уређених законским актима.

Предложени расходи и издаци директних буџетских корисника исказују потребе корисника уз вођење рачуна о датим смерницама у упутству за припрему буџета за 2023. годину, планирању измирења преузетих обавеза и усвојеним политикама општине.

Расходи се планирају у износу од 888.263.008,81 динара на нивоу општине Чока, од тога, расходи по наменама су следећи: за запослене износе 149.171.392,00 динара, коришћење услуга и добара 201.188.174,81 динара, отплата домаћих камата 6.000,00 динара, субвенције јавним нефинансијским предузећима 47.731.100,00 динара, донације и трансфери осталим нивоима власти 78.506.214,00 динара, накнаде за социјалну заштиту 52.729.936,00 динара, остали расходи 30.381.000,00 динара, средства резерве 2.200.000,00 динара, улагања у основна средства 326.349.192,00 динара.

Расходи за запослене су се повећали у износу од 17.248.308,00 динара, што процентуално износи 13% у удносу на првобитни план. Маса плате је повећана код директних и индиректних корисника пошто је основица за исплату плате за јануар повећана за 12,5 % по основу Закључка Владе 05 Број : 121-11121/2022 од 29. децембра 2022. године , и код предшколске установе основица за месец септембар повећана је за 5,5 % по основу Закључка Владе 05 Број : 121-8544/2023 од 18. септембра 2023. године.

Расходи по корисницима су планирани на основу њихових финансијских планова. У прилогу се налазе програмски буџети директних и индиректних корисника буџета општине Чока за 2023. годину, са пројекцијама за 2024 и 2025. годину и План расхода буџета општине Чока за 2023, са пројекцијама за 2024. и 2025. годину.